薯伯伯

薯伯伯，真名尤弘剛，係旅遊寫作人，喺香港互聯網興起早期就開始有寫旅遊日誌，近年亦有時會評論時事同埋討論網絡保安議題。

個人經歷 
佢早年係喺香港浸會大學生物系畢業，喺1996年創立咗兒歌網站《Pazu兒歌網》，另外自2000年起不定期喺網站上面分享旅遊日記，而網站亦改名做《Pazu兒旅網》。

另外，佢亦喺2007年至2019年期間，曾經喺西藏拉薩經營「風轉咖啡館」。

社會議題觀點 
佢曾經因應《香港蘋果日報》被逼結業同埋資金被政府凍結，鼓勵香港人轉用加密貨幣平台配合穩定幣，替代日常同朋友之間嘅財政交易。

Pazu兒旅網

香港人